
@ ABIM PRESS 


MUQADDIMAH 
PENTERJEMAH 


Atas nama Yang Kasih, daku menulis. 


Selawat dan salam buat kekasih. 


Segala puji hanyalah bagi Allah, daripada azali hinggalah 
abadi, atas penyempurnaan terjemahan khutbah ini, yang 
dikarang dan disampaikan oleh Shaykh Muhammad Sa id 
Ramadan al-Biti rahimahullah, dengan judul asal: عندما"‎ 
,"يتحول الإسلام إلى أداة بيد السياسة‎ yang kita terjemahkan sebagai 
“Ketika Islam berubah menjadi alat Politik” yang 
disampaikan beliau pada jumaat 7 Disember 2012 lalu, kira- 
kira 4 bulan sebelum peristiwa kesyahidan beliau pada 21 


Mac 2013, rahimahullah. 


1 Dipetik daripada: https://www.naseemalsham.com/persons/ 
Muhammad said ramadan al bouti/speeches/view/37118 

Perlulah difahami, bahawa khutbah ini disampaikan 
sesuai dengan konteks semasa - di mana Syria bergolak 
dengan perang saudara seawal 2011, dan melarat hinggalah 
ke hari ini, pada tahun 2020. Perang yang mengorbankan 
jutaan nyawa - di antaranya nyawa ilmuwan kita ini, yang 
takkan bergalang ganti dengan sejuta nyawa, syahid beliau 
di saat menyampaikan pengajian di masjid, syahidnya di 
tangan pengkhianat agama. Beliau meluahkan kesedihan 
yang bertalu-talu, dan kemarahan yang membara, di sela- 
sela khutbahnya ini, bagaimanakah “pejuang-pejuang 
Islam’ sanggup menggadaikan keamanan Muslimin, demi 
politik. Beliau mengkritik keras sikap “pejuang-pejuang 
Islam’ (?) di Syria, yang sebahagiannya bertindak looting 
(merampas) makanan dan harta benda daripada orang 
ramai sebagai bekalan mereka - menurut penilaian beliau. 
Beliau mengkritik bagaimana domino effect Arab Spring 
yang bermula di Mesir, melarat ke Syria, kerana ijtihad 
dan seruan beberapa islamis. Perkara yang meskipun tidak 
disetujui penterjemah secara keseluruhannya, tidaklah 
menghalang kita daripada mengambil iktibar daripada 
nasihat-nasihat emas beliau, memesankan, agar dakwah 
hakiki bermula daripada akar umbi, sepertimana halnya 


Rasulullah, para sahabat, dan salafussoleh. 


Begitu juga wajar untuk dihayati bersama, pesanan 


beliau: jangan khadamkan Islam demi politik. 


Terima kasih kita ucapkan buat pihak ABIM PRESS 


atas kesudian menerbitkan dan menyebarkannya secara 

gratis nan online. Tiada hakcipta yang kita tuntut di balik 
terbitan ini, ia bebas diulangcetak dan disebarkan oleh 


sesiapa saja, dan digunakan dalam kajian-kajian. 


Sesungguhnya tiada apa yang kita miliki melainkan 
kesalahan dan kesilapan. Sementara seluruh kebaikan 
itu hanyalah milik Allah. Sekiranya terdapat sebarang 
kekurangan dan kesilapan dalam terjemahan ini, mohon 
segera dimaklumkan agar segera diperbetulkan, kerana 


tiada kitab yang sempurna melainkan al-Qur'an. 


Allah Maha Mengetahui. 


Syafiq atIauhidi (Mohammad Syafiq Ismail) 
Isyak 17 Syawal 1441H / 9 Jun 2020M 
Maktabah atTauhidi, 


Negeri Sabah alMahmiyah billah. 


KETIKA ISLAM BERUBAH 
MENJADI ALAT POLITIK 


المد Lee Aa KAN‏ پاق ت 
وسكاف) مزيده: يا ريشا لك Ia Abal‏ لجلال 
وجهك ولعظيم سلطانك. سبحانك اللهم لا أحصي 
ثناء عليك أنث ؟ أثبيث de‏ نفسك. وأشهد أن لا 
Vial‏ اله وحنه لا ياك له ادان le iad‏ 


١ ¢ ¢ 


إلى العام A‏ بشيرا ونذيراً. اللهم صل وسم وبارك 
a‏ متلازمين إلى يوم الدين. وأوصيك Lel‏ المسامون 
deng a,‏ 

Alhamdulillah thumma Alhamdulillah (Segala puji bagi 
hanyalah bagi Allah). Segala puji bagi Allah, kepujian yang 
layak bagi segala nikmat-Nya dan layak bagi tambahan 
kurniaan-Nya. Wahai Tuhan kami, segala puji hanyalah 
bagi-Mu, sepertimana yang layak bagi kemuliaan diri-Mu 
dan keagungan kekuasaan-Mu. Maha suci Engkau, wahai 
Allah, tak terhad pujian ke atas-Mu sepertimana yang 
Dikau puji diri Mu sendiri dengannya. Daku naik saksi 
bahawa Tiada Tuhan melainkan Allah, Esa-Nya tiada 
sekutu bagi-Nya. Daku naik saksi bahawa Muhammad itu 
hamba-Nya dan utusan-Nya, pilihan-Nya dan khalil-Nya. 
Bagindalah sebaik-baik nabi yang pernah diutuskan-Nya, 
Allah mengutus baginda buat alam ini kesemuanya, sebagai 
pembawa berita baik dan pembawa peringatan. Wahai 
Allah, selawat dan salam serta keberkatanlah buat sayyid 
kami Muhammad, serta keluarga sayyid kami Muhammad - 
selawat dan salam yang lazim berkekalan hinggalah ke Hari 
Kiamat. Daku berpesan kepada kalian, wahai Muslimin, 
begitu juga diriku yang berdosa ini, agar bertagwa kepada 
Allah ta'ala. 


Seterusnya, wahai hamba-hamba Allah: 


Allah azza wa jalla telah menetapkan di dalam Tibyan- 
Nya (al-Qur'an) yang muhkam (jelas), bahawa kedudukan 
agama-Nya ini di dalam keluarga kemanusiaan ialah 
kedudukan Pemerintah nan Pemimpin (bagi mereka). 
Kedudukan keluarga kemanusiaan ini di hadapan agama 


Allah azza wa jalla pula ialah mereka yang patuh (kepada 

agama), kedudukan orang yang tunduk kepada kekuasaan 
dan perintah Allah - mereka tidak berpaling daripadanya 
(agama ini), dan ia tidak mampu digantikan dengan 


selainnya. 


Renungilah bagaimana penjelasan Allah di dalam 
Qur'an-Nya - berfirman kepada kita, dengannya (al- 
Qur'an itu) - bagaimana Dia memerintahkan kita 
dengan sesungguhnya agar kita meninggalkan hawa nafsu 
yang pelbagai itu, dan agar kita membebaskan diri kita 
daripadanya, serta agar kita masuk ke dalam agama Allah 
azza wa jalla, dalam keadaan tunduk kepada kekuasaan- 
Nya, melaksanakan segala perintah-Nya dalam keadaan 
patuh taat, dan agar kita tidak berpaling daripadanya 
(agama-Nya) atas apa sebab sekalipun. Renungkanlah 
himpunan kenyataan Allah azza wa jalla ini, yang 
difirmankan-Nya kepada kita, memberi peringatan akan 
hakikat yang kuingatkan diriku sendiri dan kalian juga 


tentangnya: 


“Sesungguhnya sembahyangku dan ibadatku, 
hidupku dan matiku, hanyalah untuk Allah 
Tuhan yang memelihara dan mentadbirkan 


sekalian alam. * Tiada sekutu bagi-Nya, 

dan dengan yang demikian sahaja aku 
diperintahkan, dan aku (di antara seluruh 
umatku) adalah orang Islam yang awal 
pertama - (yang berserah diri kepada Allah 
dan mematuhi perintah-Nya).” (Al-An“am, 
162-163). 


Allah azza wa jalla mengajarkan kita tentang janji 
sumpah setia ini (dengan-Nya), sepertimana yang kalian 


sendiri saksikan. Begitu juga, Dia berfirman: 


Ebb‏ بَيْنَ NG SAL GAN‏ تع الْهَوَى 
e z 0‏ 


“... Maka jalankanlah hukum di antara manusia 
dengan (hukum Shari'at) yang benar (yang 
diwahyukan kepadamu); dan janganlah engkau 
menurut hawa nafsu, kerana yang demikian itu 
akan menyesatkanmu dari jalan Allah...” (Sad, 
26) 


Dia menegaskan perintah ini dengan laras bahasa yang 


lain pula, irman-Nya: 


一 


| 


ang hr‏ أن يفوك عن بغ ما 
一‏ صا 


一 


لحا 
سم 
(RA‏ 

“Dan hendaklah engkau menjalankan hukum di 
antara mereka dengan apa yang telah diturunkan 
oleh Allah dan janganlah engkau menurut 
kehendak hawa nafsu mereka, dan berjaga- 
jagalah supaya mereka tidak memesongkanmu 
dari sesuatu hukum yang telah diturunkan oleh 
Allah kepadamu...” (Al-Ma'idah, 49) 


Firman-Nya menegaskan juga perintah ini: 


1 éI 


o 一 
È 


“Sesungguhnya Kami menurunkan kepadamu 
(wahai Muhammad) Kitab (al-Qur'an) 
dengan membawa kebenaran, supaya engkau 
menghukum di antara manusia menurut apa 
yang Allah telah tunjukkan kepadamu (melalui 
wahyu-Nya); dan janganlah engkau menjadi 
pembela bagi orang-orang yang khianat.” (Al- 
Nisa’, 105) 


Firman-Nya: 


PN ل‎ Sipe, اذه عو الخ‎ ay st 


وَيُخْرِجْهُم مَنَ AAN‏ إلى BIL AN‏ 
وَيَهْدِيهِمْ إل صِرَاطٍ artis‏ © 


“Sesungguhnya telah datang kepada kamu 
cahaya kebenaran (Nabi Muhammad) dari 
Allah, dan sebuah Kitab (al-Qur'an) yang 


jelas nyata keterangannya. * 


Dengan (al- 
Qur'an) itu Allah menunjukkan jalan-jalan 
keselamatan serta kesejahteraan kepada sesiapa 
yang mengikut keredaan-Nya, dan (dengannya) 
Tuhan keluarkan mereka dari gelap-gelita 
(kufur) kepada cahaya (iman) yang terang- 
benderang, dengan izin-Nya; dan (dengannya 
juga) Tuhan menunjukkan mereka kejalan yang 
lurus.” (Al-M#'idah, 15-16) 


Adakah kalian menyaksikan, wahai hamba-hamba 
Allah, kepada seluruh perintah ini, yang berhimpun 
pada topik yang sama: perintah al-Bari (Allih) azza wa 
jalla kepada para hamba-Nya, agar mereka masuk ke 
dalam agama Allah azza wa jalla dalam keadaan taat, 
dan agar mereka melaksanakan hukum-hakam-Nya yang 
difirmankan-Nya kepada mereka, serta perintah-perintah 
yang telah dipesankan kepada mereka agar jangan mereka 
terpesong daripadanya. Adakah kalian memerhatikan, 
kepada ayat-ayat ini, bagaimana ia menegaskan perintah 
yang difirmankan Allah azza wa jalla kepada kita. Lalu 
lihatlah pula kepada (sirah) kehidupan generasi terawal 

daripada Muslimin, bagaimana mereka melaksanakan 
perintah rabbani ini dan meladeninya, bermula daripada 
zaman Rasulullah sallAllahu 'alayhi wa sallam. Kemudian 
renungkanlah pula pada zaman al-Khilafah al-Rashidah 
(Khulafa’ Rashidin: Abu Bakar, “Umar, “Uthman, Ali), 
dan renungkanlah juga sirah Muslimin di atas jalan ini, 
yang tidak terpesong daripadanya, pada zaman-zaman 
selepas itu pula. Mereka patuh kepada perintah Allah 
sepertimana yang diarahkan, mereka tidak mengubah 
dan menukar-nukarnya. Mereka beriltizam untuk 
melaksanakan Shari‘at Allah, dan hawa nafsu mereka 
tidak tergoyang untuk mencari gantinya (kepada Shari‘at 
Allah itu). Begitu juga, kehendak-kehendak mereka tidak 
menghasut mereka untuk memansuhkan Shari'at yang 
telah diperintahkan Allah, menggantikannya dengan 
Shari‘at yang difardukan oleh diri dan hawa nafsu mereka 


sendiri. 


Masa agak sempit, wahai hamba-hamba Allah, untuk 
membahaskan contoh-contoh (sirah) yang memerikan 
hakikat ini. Akan tetapi, tetaplah menjadi kewajiban 
setiap muslim untuk mempelajari (sejarah) kehidupan 
Muslimin pada zaman terawal, bahkan (sirah) generasi 
terawal Muslimin — kerana itulah tanda ukuran yang kekal 
(sebagai rujukan) dalam perjalanan (menjalani hidup) di 


atas jalan Allah subhanahu wa ta'ala. 


Akan tetapi, apa yang telah berlaku selepas itu? 


Generasi tersebut telah digantikan dengan generasi yang 

hidup pada zaman kita ini. Kita telah tilik dan renungkan 
perihal mereka - daku tidak maksudkan perihal orang- 
orang yang sesat daripada Islam, dan tidak pula berkenaan 
perihal orang-orang yang terpesong daripada jalan Allah 
- akan tetapi, daku memerhatikan perihal mereka yang 
dinamakan pada hari ini sebagai “Islamiyyin” (Islamis) 
— ia merupakan gelaran yang tak pernah dikenali dalam 


sejarah Islam - Islamis ini. 


Daku teliti perihal mereka, dan mendapati bahawa 
mereka menjadikan Islam sebagai tangga yang dihinakan 
dan direndah-rendahkan, agar sampai kepada cita-cita, 


kemahuan dan (tujuan) politik mereka. 


Satu ketika dahulu, mereka mengatakan, “Politik ini 
tiada agamanya.” Maksudnya: Politik yang tidak terikat 
dengan sebarang prinsip, secara hakikinya, tidaklah ada 
agamanya. Kita melihat, generasi terkemudian yang 
muncul selepas generasi terawal Islamis, seakan-akan 
bercerita tentang perihal diri mereka sendiri, mereka 
menjadikan Shari‘at dan hukum-hakam Allah sebagai 
khadam, bahkan boleh jadi lebih hina daripada khadam, 
agar menyampaikan mereka kepada tujuan-tujuan politik 


mereka yang pelbagai. 


Betapa banyaklah tindakan-tindakan yang kita telah 
dengar daripada mereka itu, yang menyatakan bahawa 
hukum sesuatu perkara itu wajib - daku tidak ingin 


menamakan mereka - lalu kita melihat pula tindakan 

mereka pada hari ini, mereka mengumumkan bahawa 
perkara (yang awal) itu sudah menjadi haram. Kelmarinnya 
wajib, dan hari ini menjadi haram. Bukanlah wahyu yang 
turun kelmarinnya, dan bukan pula wahyu yang turun 
pada hari ini, akan tetapi (tindakan) politiklah yang 
berubah. Cara yang menyampaikan kepada tujuan 
(politik) telah berubah. 


Betapa banyaklah telah kita mendengar biografi tokoh- 
tokoh tertentu — daku tidak ingin menamakan mereka 
- yang dahulunya diperikan Islamis dengan sifat-sifat 
yang terbaik — orang-orang Islam yang teguh beragama, 
jujur kepada Allah, jujur kepada umat - lalu kita melihat 
mereka pada hari ini, mereka menilainya (tokoh-tokoh 
tersebut) sebagai kafir, dan menyatakan bahawa mereka 
(tokoh-tokoh itu) telah terkeluar secara total daripada jalan 
Allah subhanahu wa ta'ala. Bukanlah wahyu yang turun 
kelmarinnya memerikan sifat-sifat tokoh-tokoh tersebut 
kelmarin, dan bukanlah pula wahyu yang turun pada hari 
ini yang bertentangan dengan pemerian dan penyifatan 
mereka (tokoh-tokoh itu). Akan tetapi, politiklah yang 
menuntut, agar pujian diberikan kepada mereka kelmarin 


harinya, dan takfir (pengkafiran) mereka pada hari ini pula. 


Betapa banyaklah telah kita perhatikan dan melihat, 
kita mendapati imej semangat membara yang terhidu 
daripadanya wangi semerbak keikhlasan terhadap 
agama Allah, melawan musuh ini - Isra’il — yang telah 


merampas tanah, merampas hak dan rumah, yang telah 

menghalau orang ramai (Muslimin) daripada rumah 
mereka dan tanah air mereka. Kita telah mendengar 
mereka menyeru untuk memerangi musuh yang telah 
merampas ini, kita telah menyaksikan bagaimana mereka 
tak hentinya merayu kepada umat Islam, agar bersama di 
dalam saf yang satu, demi memerangi musuh yang telah 
merampas ini. Sementara pada hari ini, kita menyaksikan 
bagaimana mereka mengumumkan akujanji - yang 
tersembunyi mahupun yang nyata - dengan musuh yang 
telah merampas ini. Kita telah memasang telinga menanti 
untuk mendengar daripada mereka sendiri berkenaan isu 
yang telah kita sebutkan tadi - pendirian mereka beberapa 
tahun sebelumnya - hanyasanya yang kita dengar daripada 


mereka cumalah kontradiksi belaka. 


Adakah perlu kutambahkan lagi, wahai saudara, akan 
contoh-contoh bagaimana (mereka) mempermainkan 
Shari‘at dan hukum-hakam Allah, apabila Islam dijadikan 
tangga kepada politik, dan cara untuk mencapai tujuan 
politik?! Betapa banyak sudahlah hukum-hakam yang 
disokong oleh islamis ini, yang mana fuqaha’ Islam 
bersepakat akan haramnya tindak-tanduk tersebut, dan 
batilnya akujanji itu. Sementara pada hari ini, kita memasang 
telinga kepada pendirian mereka terhadap fatwa-fatwa 
pengharaman, kebatilan dan larangan yang pernah mereka 
sokong fuqaha? Shari‘at Islam dahulunya, pada hari ini, 
merekalah yang berfatwa menghalalkannya, dan berfatwa 


bahawa ia sahih serta harus pula. 

Lalu kita tertanya-tanya; adakah ada dalil yang 
tersembunyi daripada kalian kelmarinnya, lalu kalian 
tahu pula pada hari ini, lalu kalian menukar hukumnya? 
Tidak. Hukum itu itulah juga (kekal), dalilnya itu itulah 
juga (kekal), akan tetapi Maslahat Siyasiyyah (kepentingan 
politik)lah yang berubah. Kepentingan politiklah yang 
menuntut agar patuh kepada apa yang dikatakan para 
fuqaha’ tentang hukum perkara-perkara itu — yang tidak 
ingin daku sebutkan. Sementara kepentingan politik pada 
hari ini menuntut perkara sebaliknya (tidak patuh kepada 


fuqaha’). 


Adakah kalian melihat betapa jauhnya beza dengan 
generasi terawal yang patuh dengan ikhlas sekali terhadap 
perintah-perintah Allah dan Sharřat-Nya; mereka 
meletakkan hawa nafsu mereka di bawah kaki mereka 
dalam usaha mereka melaksanakan perintah Allāh, dan 
dalam usaha mereka menuju Allāh - di mana muka-muka 
mereka telah memutih bersinar (dan masuk syurga) kerana 
melaksanakan perintah-perintah-Nya. Lalu adakah kalian 
melihatakan perbezaan tindakan generasi (terawal) tersebut, 
dengan kesudahan Islam pada tangan kebanyakan - tidak 
daku katakan semua — mereka yang bernama Islamis itu, 
pada hari ini? Kalian lihatlah, bagaimana ia (Islam) menjadi 
tangga yang hina, yang dipijak selangkah demi selangkah, 


agar tercapainya impian politik. 


Wahai hamba-hamba Allah, daku menyokong mereka 
yang menegah daripada Islam Siyasî (Islam Politik). 

Akan tetapi, hendaklah kalian ketahui, apakah yang 
kita maksudkan dengan Islam Politik itu? Daku 
maksudkan dengannya, ialah mereka yang menukar 
Islam menjadi wasilah, menjadi khadam, menjadi 
tangga, yang digunakan untuk sampai kepada impian 
politik yang pelbagai dan berbeza pula. Inilah yang 
daku maksudkan daripada Islam Politik yang daku 
tegah daripadanya. 


Adapun Islam, pada hakikatnya, ia memerintahkan 
dan juga melarang. Islam memerintahkan politik yang 
baik sentosa, yang manusiawi, yang telah Allah jelaskan 
kepada kita di dalam al-Qur'annya yang jelas, dan telah 
disyarahkan oleh Rasulullah buat kita di dalam hadis- 
hadisnya yang sahih. Benar. Akan tetapi, tidak wajarlah 
untuk kita merendahkan Islam daripada ketinggiannya, 
agar kita menjadikannya sebagai khadam kepada impian 
kita, khadam kepada tujuan kita, dan impian politik kita. 
Daku pernah sekali berkata kepada salah seorang pemimpin 
(Islamis) itu, akan kata-kata yang daku katakan kepada 
kalian ini, lalu dia tidak menerimanya, kerana pelaksanaan 
Shari‘at Islam tidak boleh terlaksana sempurna melainkan 
selepas memegang tampuk pemerintahan, lalu apabila kita 
telah sampai kepada pemerintahan, maka mampulah kita 
ketika itu dengan semudahnya untuk mempraktikkan 


(tatbiq) Islam. 


Tidakkah kalian melihat kepada perangkap ini, yang 
lebih merbahaya daripada falasi yang daku telah ceritakan 

kepada kalian - saudara-saudara itu menyangka bahawa 
Islam dan pelaksanaannya itu umpama aliran-aliran politik 
apabila ahli politik berusaha untuk melaksanakannya. Ada 
orang yang mempercayai Sosialisme, dan melaksanakannya 
apabila mereka menjadi pemerintah. Orang-orang Liberal 
melaksanakan agenda liberal mereka apabila mereka 
menjadi pemerintah, tanpa memerhatikan kepada siapa 


yang meyakininya ataupun tidak meyakininya. 


Adakah Islam begitu juga? Daku kata: Wahai dikau, 
Islam ini adalah kepercayaan yang masuk ke dalam akal 
melalui ilmu, lalu ia (Islam) itu ialah cinta yang berjalan 
ke dalam hati, kerana mengagungkan batas-batas Allah, 
cinta kepadaNya, takut dan gerun kepada-Nya - lalu ketika 
itulah (apabila Islam sampai ke akal dan hati), barulah Islam 
akan dipraktikkan secara nescaya. Cara kepada demikian itu 
ialah dengan dikau masuk ke dalam dakwah kepada Allah 
azza wa jalla, di tengah orang ramai di atas muka bumi ini, 
dan tidak wajarlah untuk dikau berbicara dengan mereka di 


atas kerusi pemerintah. 


Islam memerintahkanmu untuk memiliki keinginan 
memahamkan para pemimpin dan raja, bukannya untuk 
dikau memiliki kerusi mereka. Kelmarinnya - beberapa 
tahun sebelum ini - ada sebuah kumpulan besar yang 
akhirnya memegang tampuk pemerintahan sesebuah 
negara yang bersempadan dengan selatan Syria — daku 
tidak menamakannya - lalu berkekalanlah pula kumpulan 


Islam ini menjadi pemimpin, sekitar dua tahun lebih. 

Apakah yang mereka telah lakukan? Tak termampukan 
olehnya untuk mempraktikkan Islam melainkan pada 
beberapa perkara yang terlalu kecil, dan situasinya tetap 
saja sama seperti sebelumnya. Mereka mencuba, namun 
mereka tidak menemukan telinga yang sanggup mendengar 
(dakwahnya). Kenapa? Kerana, Islamis itu, menyibukkan 
diri mereka dan menghabiskan waktu mereka untuk 
berusaha mendapatkan tampuk pemerintahan, mereka 
tidak mempedulikan urusan dakwah kepada Allah, dan 
tidak berdialog dengan hamba-hamba Allah. Mereka tidak 
mencuba untuk memasukkan kecintaan kepada Allah 
di dalam hati (orang ramai). Mereka mendapat tampuk 
pemerintahan, sementara orang ramai tetap saja seperti 
dahulunya; lalu bagaimanakah mereka akan mampu 
mencapai apa yang diinginkan mereka (mempraktikkan 
Islam itu)? Inilah hakikatnya, yang hari ini daku 
ungkapkan, agar ia sampai kepada telinga mereka yang 
menikmati rasa ikhlas demi agama Allah azza wa jalla, 


agar mereka menjadi warak. 


Wahai manusia sekeliannya, tidakkah kalian 
merenungkan “ibrah pengajaran yang wajar diambil 
daripada apa yang telah kukisahkan kepada kalian, 
daripada ayat-ayat ini, yang telah menjelaskan kepada 
kita, metod yang perlu diikuti para hamba Allah 
dalam dakwah kepada agama Allah, dan agar mampu 
melaksanakan perintah-perintah-Nya? Inilah ia, fitnah 


begitu gelap, yang sentiasa bergerak tanpa hentinya, 

membakar tanpa padamnya, di negara Islam yang besar 
ini (Syria), yang kita sentiasa berbangga dengannya. Apa 
yang sudah jadi? Yang jadi ialah, Islamis terpesong jalan 
dalam mempraktikkan (tatbiq) Islam, dan terpesong jalan 
dalam usaha melaksanakan Shari at Allah azza wa jalla. 
Sedangkan, Shari‘at Allah ini bukanlah aliran liberalisme, 
yang dipraktikkan melalui cara politik - sama ada manusia 
mahu ataupun tidak. Shari‘at Allah ialah dakwah kepada 
Allah azza wa jalla: 
BS Jas dn Ji es ots Ip gas gs 
© مِنَ المُسْلِيِينَ‎ SIG 


“Dan tidak ada yang lebih baik perkataannya 
daripada orang yang menyeru kepada 
(mengEsakan dan mematuhi perintah) Allah, 
serta ia sendiri mengerjakan amal yang soleh, 
sambil berkata: "Sesungguhnya aku adalah dari 
orang-orang Islam (yang berserah bulat-bulat 


kepada Allah)!” (Fussilat, 33) 


Inilah jalan yang sewajarnya kita tempa. Dan waktu 
belumlah terlambat. Moga-moga saudara-saudara itu 
kembali kepada kewarasan mereka. Moga-moga mereka 
turun daripada menara-menara (politik) yang mereka 
impikan untuk sampai kepadanya. Moga-moga mereka 
menoleh ke kiri ke kanan, lalu mereka menyedari bahawa 


(pemerintahan) itu bukanlah apa yang diperintahkan 

Allah untuk mereka menggapainya dan sampai 
kepadanya, maka merekapun turun kepada umat, kepada 
memahamkan manusia (akan dakwah). Orang ramai itu 
fitrahnya tetaplah jaga dan bersiap sedia, mereka tidak 
perlukan apapun melainkan kepada teman berdiskusi dan 
mengingatkan, siapapun orangnya. Manakah mereka yang 
duduk bersama orang-orang yang sesat, berdiskusi dengan 
mereka dan menyeru mereka agar kembali ke dalam 
lindungan Allah? Manakah mereka yang menjejak orang- 
orang fasik, duduk bersama mereka dan berdialog dengan 
mereka dengan mantik kasih, dan mantik al-ghirah (tidak 
inginkan saudaranya sesat), sepertimana yang dilakukan 
oleh para sahabat Rasulullah, para tabiin, dan mereka 
(pendakwah) yang sanggup berhijrah ke tempat-tempat 
terpencil di Eropah (untuk dakwah)? Manakah mereka, 
yang bergerak (demi dakwah), mempraktikkan metode 
yang diperintahkan Allah azza wa jalla? Inilah kata- 
kataku, daku memohon keampunan Allah yang Maha 
Agung. 


Wahai saudara-saudara sekelian.. 


Kata-kata yang terbit daripada hati yang sedang 
terbakar, daku tujukan kepada saudara seagama kita, atau 
semanusia kita, dengan harapan, agar cebisan kata-kataku 
ini sampai kepada mereka, dan agar ia menembusi telinga 


mereka hingga ke hati mereka. Wahai kalian (Islamis), 

semaklah semula iman kalian kepada Allah azza wa 
jalla, sekiranya ia masih berbaki di dalam hati kalian. 
Semaklah semula denyutan kemanusiaan kalian, sekiranya 
ia masih wujud lagi di dalam diri kalian. Janganlah kalian 
mempergunakan kesengsaraan para hamba Allah azza 
wa jalla di dalam tempoh yang merbahaya ini yang kita 
sedang alami sekarang ini, agar kalian mengisi poket kalian 
dengan (memanfaatkan) kesengsaraan mereka. Janganlah 
kalian mempergunakan kelaparan para hamba Allah azza 
wa jalla, yang mencari sesuap makanan buat mereka dan 
anak-anaknya, dengan harapan untuk menyelamatkan 
diri daripada bala bencana ini, dan (menyelamatkan diri) 


daripada kematian. 


Janganlah kalian jadikan situasi mereka ini, sebagai 
peluang untuk menambah duit di poket kalian. Pelik sekali, 
hina sekali, dan rendah sekali - orang yang ingin membolot 
segala makanan dan roti yang ada di ketuhar (rumah dan 
kedai roti), lalu menjualnya pula, dengan menggadaikan 
siapa? Menggadaikan kelaparan orang-orang (awam) 
ini yang berharap mereka akan pulang ke rumah-rumah 
mereka dengan sedikit makanan. Akan tetapi, mereka 
pulang dengan tangan kosong, kerana orang-orang itu 


(yang merampas makanan). 


Wahai saudara, amat menghairankanlah situasi kalian 
ini. Sekiranya terhapus rasa keagamaan di dalam diri kalian, 
adakah rasa kemanusiaan turut terhapus sama? Sekiranya 


situasi mendesak kalian, kalian menggadaikan kelaparan 

orang ramai, kemiskinan mereka, kesengsaraan mereka 
apabila sesuap makanan dirampas daripada mulut mereka. 
Sesungguhnya kalianlah yang sedang menuju ke arah api 


(kemusnahan) dan segala asbabnya. 


Apa lagi yang daku boleh katakan? Kalian semua tahu, 
wahai saudara-saudara, apa yang telah dilakukan mereka 
itu. Mereka memindahkan benda-benda yang ada ini, yang 
negara ini sukar untuk mendapatkannya dengan segala 
kemampuannya, untuk diagihkan kepada orang ramai - 
sedangkan sekumpulan manusia ini ingin menjadikannya 
jualan di pasaran gelap. Begitukah kemanusiaan, wahai 
manusia?! Daku katakan kepada kalian, bahawa kedua 
mataku ini, tidak percaya bahawa yang melakukan 
kesemua ini adalah manusia yang berjalan di atas muka 
bumi! Daku tidak ingin membandingkan antara Muslimin 
yang menyangka bahawa mereka beriman dengan Allah, 
dengan orang yang tidak mengetahui sekelumitpun 
tentang agama, yang tidak tahu apa Islam apa agama Ahli 
Kitab - akan tetapi rasa manusiawi mereka yang masih 
celik jaga yang menjadi penilai buat mereka bahkan ke atas 


mereka. 


Daku tidak ingin membandingkan - wahai saudara - 
pada setiap hari daku mendengar isu-isu seperti ini yang 
melukakan hati. Dan daku tertanya-tanya, adakah mereka 
redha sekiranya sanggup melahap makanan yang diambil 
mereka daripada mulut orang-orang lapar! Demi Allah yang 


tiada Tuhan selain-Nya, sesungguhnya racun yang paling 

membunuh sekalipun lebih kecil mudaratnya berbanding 
daripada makanan sebegitu. Sesungguhnya, hendaklah 
mereka mengetahui, bahawa kewajiban kita berkenaan 
isu ini ialah, kita mengorbankan isi poket kita untuk 
diberikan kepada mereka yang memerlukan, dan bukan 
pula mengorbankan sesuap makanan yang menghampiri 
mulut mereka (yang miskin) agar kita memakannya pula, 


ganti kepada mereka (yang kelaparan). 


KK 


Alhamdulillah, segala puji bagi Allah, dahulu, kini dan 
selamanya, atas penyempurnaan terjemahan bagi khutbah 
Shaykh Muhammad Ramadan al-Bati, yang dijudulkan 
sebagai “Ketika Islam berubah menjadi alat Politik,” pada 
Isyak 17 Syawal 1441H, bersamaan Selasa 9.6.2020M, di 
Maktabah atTauhidi, negeri Sabah alMahmiyah billah, di 
tangan empunya segala dosa dan kesilapan Syafiq atTauhidi. 
Semoga Allah yang baik menerimanya dan mengumumkan 


manfaatnya kepada seluruh umat. 

